STSOrgSync

Ændringsanmodning

”understøtte registreringsmønsteret ’henvendelsessteder’”

**Version**: 1.0.0

**Date**: 20.12.2016

**Author**: BSG

**Status**: Godkendt

# Opsummering af ændring

Da Scopet for STSOrgSync blev fastlagt var registreringsmønsteret ’Henvendelsessteder’ ikke kendt, og den funktionalitet er derfor ikke understøttet af STSOrgSync.

Formålet med denne ændringsanmodning er at få understøttet dette registreringsmønster, så de anvendere der ønsker at registrere henvendelsessteder kan gøre dette via STSOrgSync.

## Baggrund for ændring

Et ’Henvendelsessted’ er en alternativ post-adresse for bestemte opgavetyper. Ideen med registreringsmønsteret er at én afdeling kan være udførende på en opgave, som afstedkommer at en besked sendes til en borger (fx via fysisk brev). I denne besked kan fagsystemet ønske at tilføje et henvendelsessted, hvor borgeren kan henvende sig vedrørende beskeden.

Henvendelsesstedet behøves ikke være den udførende afdelings adresse, så fagsystemet har brug for at vide hvilket henvendelsessted den skal sætte i beskeden.

Registreringsmønsteret, beskrevet af KOMBIT, gør det muligt at udtrykke følgende

”Når afdeling X sender en besked til en borger vedrørende Kontanthjælp, så skal der stå afdeling Y’s adresse som henvendelsessted på brevet”

Der anvendes KLE som opgave-identifikator, dvs registreringen dækker over følgende tuppel

(udførende enhed, enhed borgeren skal henvende sig til, KLE)

Alle udgående beskeder til borgere, som er af denne KLE type, som sendes fra den udførende enhed, vil derefter blive påstemplet den anden enheds post-adresse som afsender/henvendelsessted.

# Løsningsbeskrivelse

API’et til STSOrgSync skal udvides med et ekstra felt på enheder, som angiver i hvilke sammenhæng der skal anvendes en alternativ adresse. Det er på den udførende enhed at man laver registreringen af henvendelsessted, og ikke på den enhed hvis adresser der ”lånes”.

For at understøtte at der kan være flere henvendelsessteder (for forskellige KLE) for en given udførende enhed, vil feltet blive implementeret som en liste af henvendelsessteder.

Følgende forretningsregler anvendes

* Hvis der tilføjes et henvendelsessted til listen, så oprettes en ny OrganisationFunktion, og relationer til Klassifikation (KLE) og enheder etableres
* Hvis der fjernes et henvendelsessted fra listen, så nedlægges den OrganisationFunktion der ikke længere finder anvendelse, og relationer fra denneOrganisationFunktion nedlægges tilsvarende
* Ændringer til henvendelsessteder håndteres som nedlæggelse + oprettelse

Bemærk at den samme udførende enhed ikke kan have flere henvendelsessteder tilknyttet med overlappende KLE, og at dette valideres af API’et.

For de 3 API’er implementeres ændringen til snitfladen på følgende måde

* **SDK**. Her udvides snitfladen, så det er muligt at tilføje en liste af henvendelssteder.
* **SQL**. Her indføres en child-table til registrering af henvendelsessteder
* **REST**. Her udvides den nuværende snitflade med en liste af henvendelsessteder

## Konsekvenser for anvendere

Alle API’er er bagud kompatible, og anvenderne kan selv vælge hvornår de ønsker at tage funktionaliteten i brug.

# Estimat og pris

Estimatet for opgaven er følgende

6t Udvidelse af snitflader på SQL, REST og SDK

14t Implementere logik/kald mod Organisation

4t Test af funktionalitet og opdatering af dokumentation

**24t Samlet estimat**

Opgaven udføres uden beregning.

# Godkendt

Godkendt 21.12.2016 af

* Steen Deth, Gentofte
* Jon Badstue, Syddjurs

# Planlagt release

Planlagt til release 1.1.0 af STSOrgSync, med forventet release januar 2017.