|  |
| --- |
|  |
| ‍  Compliance-test, STS Organisation |

Version 1.0

|  |  |  |  |
| --- | --- | --- | --- |
| Dato | Version | Foretaget af | Ændringsbeskrivelse |
| 12-03-2018 | 0.1 | XMSC | Dokument oprettet. |
| 27-03-2018 | 0.2 | XMSC | Dokument tilpasset erfaringer fra første testgennemkørsel: testcases overlapper ikke længere, således at der nu kun skal trækkes en baselinerapport og en endelig rapport til godkendelse. Kommentarer er behandlet, og afsnit vedr. forberedelse tilføjet. |
| 11-04-2018 | 1.0 | XMSC | Kommentarer fra intern høring indarbejdet i dokumentet. Dokumentet er gennemgået for at sikre ensartet ordlyd. |
|  |  |  |  |
|  |  |  |  |
|  |  |  |  |
|  |  |  |  |

# Ændringshistorik

[1. Ændringshistorik 2](#_Toc509930336)

[2. Indledning 4](#_Toc509930337)

[3. Generelt om testdata 5](#_Toc509930338)

[4. Compliancetest 6](#_Toc509930339)

[4.1 Forberedelse 6](#_Toc509930340)

[4.1.1 Serviceaftale og roller 6](#_Toc509930341)

[4.1.2 Etablering af teknisk integration 7](#_Toc509930342)

[4.1.3 Testdata og testværktøj 7](#_Toc509930343)

[4.2 Gennemførelse 8](#_Toc509930344)

[4.2.1 Testforløb 8](#_Toc509930345)

[4.2.2 Evaluering og Godkendelse 9](#_Toc509930346)

[5. Testscenarier 10](#_Toc509930347)

[5.1 Scenarier til registreringsmønstret ’Administrativ Organisation’ 10](#_Toc509930348)

[5.1.1 Flyt en afdeling 10](#_Toc509930349)

[5.1.2 Luk afdeling 10](#_Toc509930350)

[5.2 Scenarier til registreringsmønstret ’Organisatorisk tilknytning’ 11](#_Toc509930351)

[5.2.1 Omplacering af Medarbejder 11](#_Toc509930352)

[5.2.2 Afslutning af Medarbejder 11](#_Toc509930353)

[5.3 Scenarier til registreringsmønstret ’Henvendelsessted’ 12](#_Toc509930354)

[5.3.1 Tilknytte henvendelsessted 12](#_Toc509930355)

[5.3.2 Ændre henvendelsessted 13](#_Toc509930356)

[5.4 Scenarier til registreringsmønstret ’Udbetalende enhed’ 13](#_Toc509930357)

[5.4.1 Tilknytte udbetalende enhed 13](#_Toc509930358)

[5.5 Scenarier til registreringsmønstret ’It-anvendelse’ 13](#_Toc509930360)

[5.5.1 Tilknytte en anvendelsesfunktion 13](#_Toc509930361)

[5.5.2 Luk en anvendelsesfunktion 14](#_Toc509930362)

# Indledning

Dette dokument beskriver compliance-testforløb for anvendere af STS Organisation som skal gennemføres forud for ibrugtagning i et produktionsmiljø. Formålet er, at give kommuner og anvendere den fornødne tryghed i behandlingen af data som varetages af løsningen STS Organisation. Anvendere kan efter succesfuld gennemførelse angive i oplysnings- og salgsmateriale i hvilket omfang de understøtter STS organisation, og kommuner og andre offentlige myndigheder kan derved nemmere træffe beslutning om en eventuel anskaffelse, hvor der er behov for integration til STS organisation.

Et Kombit Compliance testforløb sigter primært på at serviceanvendere har den rigtige forretningsmæssige forståelse af udstillede services, og dermed sikre korrekt behandling af data. Leverandører af løsninger som anvender services udstillet af Kombit kan bruge Compliance testforløbet til at demonstrere overfor deres kunder, at de overholder forretningsregler og andre funktionelle og nonfunktionelle krav, ved at gennemføre et compliance testforløb. Testforløbende vil løbende blive udbygget og vedligeholdt af Kombit, og det er derfor nødvendigt som anvender at holde sig orienteret om opdateringer til testforløbet. Disse vil - for STS Organisations vedkommende - være afspejlet i nærværende dokument.

For at kunne gennemføre compliancetest er det nødvendigt at have læst seneste version af dokumentet dokumentet ’Anvisninger til anvendelse af STS-Organisation’, da dette er en forudsætning for at forstå formålet med testscenarierne. Dette kan tilgås via følgende link:

<https://share-komm.kombit.dk/P133/Referencedokumenter/STS%20Anvisninger/>

I det følgende gennemgås krav til opsætning, testdata og gennemførelse af compliancetest for STS Organisation.

# Generelt om testdata

Til gennemførelse af compliancetesten er det nødvendigt at der etableres et tilstrækkeligt og realistisk testdatasæt. Dette datasæt kan enten være et anonymiseret kopi af produktionsdata eller et syntetisk datasæt. Hvis der anvendes en anonymiseret kopi baseret på produktionsdata SKAL dette datasæt være renset for personoplysninger. Dette kan ske enten ved at anonymisere attributter på personobjekter samt adresseobjekter som indeholder mail og telefonoplysninger, eller ved at fjerne disse attributter og adresseobjekter helt fra datasættet.

Kombit stiller syntetiske testdata til rådighed i form af datasættet ’Korsbæk Kommune’. Datasættet indeholder tilstrækkelig data til at kunne gennemføre compliancetesten beskrevet nedenfor, men svarer dog ikke i omfang til de datamængder som forventes at et replika fra en virkelig kommune vil have.’Korsbæk Kommune’-datasættet og tilhørende materiale kan findes via dette link:

Link til Korsbæk

Datasættet er etableret som XML-payload der kan indlæses via snitfladen til STS Organisation.

Det er op til den enkelte leverandør og myndighed at vurdere hvor vidt de ønsker at gennemføre compliancetest på eget datasæt, eller om de ønsker at anvende det udstillede datasæt fra Kombit. Dog gøres der opmærksom på, at scenarierne til compliancetest er skrevet med udgangspunkt i ’Korsbæk Kommune’. Fordelen ved at anvende egne testdata er, at testen vil være mere retningsgivende for Produktion og kan bl.a. give en indikation af forventede svartider i forhold til størrelsen af testdatasættet samt kvaliteten af det pågældende datasæt.

# Compliancetest

## Forberedelse

Der er en række forberedelsesøvelser som skal gennemføres før der kan opnås adgang til STS Organisation. Det drejer som om sikkerhedsmodellerne for systemer og brugere, samt implementering af de tekniske beskrivelser af snitfladen.

De er beskrevet i de kommende underpunkter for at give en samlet gennemgang af de stand-alone delprocesser som skal gennemføres for at kunne gennemføre complianceforløbet.

### Serviceaftale og roller

**Rettighedsstyring for systemer:**

For at lave kunne tilgå STS Organisation med et IT-system, skal der først indgås serviceaftaler som giver adgang. Det kan der anmodes om via STS Administrationsmodulet.   
Processen for at få adgang til Administrationsmodulet og til at anmode om aftaler er beskrevet i: [Brugervejledning til Administrationsmodulet for leverandører](https://share-komm.kombit.dk/P133/Ibrugtagning%20og%20test/Delte%20dokumenter/Brugervejledning%20til%20Administrationsmodulet%20for%20leverand%C3%B8rer.pdf)

Når der er anmodet om en serviceaftale, skal kommunen godkende anmodningen før der opnås adgang til servicen.  
Beskrivelse af kommunens processer for at få adgang til, og at benytte STS administrationsmodulet er beskrevet her:   
[Brugervejledning til Administrationsmodulet for myndigheder](https://share-komm.kombit.dk/P133/Ibrugtagning%20og%20test/Delte%20dokumenter/Brugervejledning%20til%20Administrationsmodulet%20for%20myndigheder.pdf)

Når serviceaftalen er godkendt af den kommunale aftalegodkender, så har IT systemet adgang til den pågældende kommunanes data i STS Organisation.

**Rettighedsstyring for brugere:**

For at kunne tilgå STS Organisation GUI skal der:

1. Oprettes en jobfunktionsrolle med ”OrganisationAdministrator”.   
   Det er kommunen som der testes i samarbejde med, der skal oprette denne.  
   Den skal:
   1. Hedde ”OrganisationAdministrator” i Entity ID.
   2. Have tilknyttet følgende brugersystemroller:
      1. Udstil
      2. Rediger

Begge brugersystemroller skal have dataafgrænsningsværdien ”Ja” i ”SeNavn” og ”SeCPR-nummer”.

1. Have oprettet en bruger i den kommunes IdP som i tester med, som har tilknyttet de tilsvarende brugersystemroller for denne JobFunktionsrolle

Derefter kan i logge ind i STS Organisation GUI, ved følgende link:  
<https://organisation.eksterntest-stoettesystemerne.dk/sts-rest-organisation/>

Detaljeret beskrivelse af hvordan jobfunktionsroller og tilknytning af brugersystemroller skal fungere, er beskrevet her:  
[Vejledning til udarbejdelse af jobfunktionsroller for kommuner](https://share-komm.kombit.dk/P133/Ibrugtagning%20og%20test/Delte%20dokumenter/Vejledning%20til%20udarbejdelse%20af%20jobfunktionsroller%20for%20kommuner.pdf)

### Etablering af teknisk integration

Følg integrationsbeskrivelsen nøje for at finde frem til alle de relevante informationer om WSDL, XSD filer, endpoints, logik og konfiguration/opsætninger.  
  
Integrationsbeskrivelserne med relevante informationer er at finde under SF1500 (STS Organisation) på KDI ShareKomm site her: [Integrationsbeskrivelser](https://share-komm.kombit.dk/P133/Integrationsbeskrivelser/Forms/Grp%20snitfladengler%20Release.aspx).   
  
Direkte link til [Integrationsbeskrivelse for STS Organisation V2.4.0.](https://share-komm.kombit.dk/P133/Integrationsbeskrivelser/SF1500%20-%20Organisation%20-%20services%20v.2.4.0.pdf)

Eksempler på XML payload findes i dokumentet ’Fællesdokument for snitfladerne i Støttesystemerne’ [Link når dokumentet er udstillet på share-komm].

### Testdata og testværktøj

**Testdata:**

KDI basis test data til STS Organisation “Korsbæk arket” er indlejret nedenfor:

Det består af en fiktiv organisation, som er modelleret efter anvisningerne.   
Denne test data kan i indlæse i jeres test kommune på KDI ekstern test miljø hvis det er den ønskede fremgang. Alternativt kan der indlæses egne testdata – se afsnit 3 for muligheder og begrænsninger.

Basis Test data – “Korsbæk arket”:



**Testværktøj:**

I løbet af compliance forløbet vil i skulle bede KDI om at trække en rapport over de indlæste data i jeres test kommunes organisation på KDI ekstern testmiljø.  
Til dette bruger KDI et testvæktøj som generer en rapport som kan bruges til analyse og vurdering af om anvisningerne er overholdt.

Et eksempel på denne rapport, med datasættet fra Korsbæk arket kan ses her [Link kommer senere]:

Når i skal bestille sådan en rapport skal i følge beskrivelsen som er skrevet i punkt 4.2.1

## Gennemførelse

Overordnet set består compliancetesten af tre faser:

1. Forberedelse
2. Gennemførelse af tests
3. Godkendelse

I forberedelsesfasen gennemføres de trin som er forudsætninger for at testen i det hele taget kan eksekveres jf. afsnit 4.1. Det er således ikke muligt at springe en fase over. Nedenfor gennemgås testforløbet, sådan som det tager sig ud efter gennemførelse af forberedelsesfasen.

### Testforløb

Figur : Testforløb for compliancetest

### Forberedelse

Inden selve testen kan påbegyndes, er det nødvendigt at få indlæst testdatasættet. Dette kan foregå på to måder:

1. Indlæsning via SF1500  
   Anvendere kan selv sørge for indlæsning af testdata via de udstillede services under SF1500 på Serviceplatformen. Hvis der anvendes eget datasæt, så skal anvenderen levere en tilpasset beskrivelse af test-scenarierne, som matcher det specifikke testdatasæt. Dette skal sendes til [kdi@kombit.dk](mailto:kdi@kombit.dk) med emnet ’Compliancetest STS Organisation – Baseline -[Anvendersystemnavn]’, hvor Anvendersystemnavnet skal svare til det navn som systemet har indgået serviceaftale om anvendelse af SF1500 på.
2. Indlæsning via Service request  
   Det er muligt at få leverandøren af Støttesystemet Organisation til at indlæse data, såfremt det ikke er muligt eller ønskeligt for Anvenderen at gøre dette selv. Service requestet skal der anmodes om hos [kdi@kombit.dk](mailto:kdi@kombit.dk). Hvis der anvendes eget datasæt, så skal anvenderen levere en tilpasset beskrivelse af testcenarierne, som matcher det specifikke testsæt. Dette skal sendes til [kdi@kombit.dk](mailto:kdi@kombit.dk) med emnet ’Compliancetest STS Organisation – Baseline - [Anvendersystemnavn]’, hvor Anvendersystemnavnet skal svare til det navn som systemet har indgået aftale om anvendelse af SF1500 på. Hvis indlæsning foregår via servicerequest, så kan der først anmodes om Baselinerapport når leverandøren af støttesystemet Organisation har løst opgaven og givet svar tilbage herom.

### Baselining

Når testdatasættet er indlæst skal der klarmeldes til Kombit og anmodes om, at Kombit skal trække en baselinerapport. Denne bruges af Kombit i den efterfølgende evaluering. Anmodningen sker via [kdi@kombit.dk](mailto:kdi@kombit.dk) med emnet ’Compliancetest STS Organisation – Baselinerapport - [Anvendersystemnavn], hvor Anvendersystemnavnet skal svare til det navn som systemet har indgået aftale om anvendelse af SF1500 på.

### Gennemførelse af tests

Efterfølgende eksekveres testscenarierne i afsnit 5 via SF1500. Når testscenarierne er gennemført, så klarmeldes der igen til Kombit, og der anmodes om en testrapport og en evaluering. Dette sker via [kdi@kombit.dk](mailto:kdi@kombit.dk) med emnet ’Compliancetest STS Organisation – Evaluering - [Anvendersystemnavn], hvor Anvendersystemnavnet skal svare til det navn som systemet har indgået aftale om anvendelse af SF1500 på.

### Rapport og Godkendelse

Når Kombit modtager anmodning om evaluering foretager serviceejer eller anden KDI fagperson en sammenligning mellem testscenarier, baselinerapport og slutrapport og ser om resultaterne er i overensstemmelse. Der tages stilling til hvert scenarie som er en del af testen, og det er således muligt at opnå compliance i forhold til enten et eller flere af de beskrevne registreringsmønstre, som er angivet i [Anvisninger til anvendelse af STS-Organisation]. Svaret modtages på den mailadresse hvori anmodning om evaluering er sendt fra. Når evalueringen er modtaget må anvenderen angive i offentligt tilgængeligt materiale – herunder salgsmateriele i hvilket omfang registreringsmønstrene til STS Organisation er understøttet.

# Testscenarier

I det følgende gennemgås samtlige testscenarier som udgør compliancetesten til STS Organisation. Testcasene er baseret på den fiktive myndighed Korsbæk Kommune. Som angivet i afsnit 3 er det tilladt at anvende eget testdatasæt, men det kræver at nedenstående scenarier tilpasses til det konkrete testsæt. Hvis man ønsker at få evalueret sine testresultater hos Kombit er det endvidere nødvendigt at sende et sæt opdaterede testcases til Kombit forud for evalueringen som beskrevet i foregående afsnit.

## ****Scenarier til registreringsmønstret ’Administrativ Organisation’****

### ****Flyt en afdeling****

**Storyline**

I Korsbæk Kommune har økonomidirektøren valgt at opprioritere **kontrolgruppens** arbejde med håb om at få nedbragt mængden af snyd med sociale ydelser som kommunen udbetaler til sine borgere. En foreløbig analyse har vist at Korsbæk Kommune kan hente et større tocifret millionbeløb hvis kontrolgruppens kompetencer styrkes. For at sikre at kontrolgruppen får det rigtige kompetenceløft har Økonomidirektøren besluttet at flytte kontrolgruppen fra Borgerservice, og **lægge den ind under ’Økonomi og Styring’**, således at den ledelsesmæssige opmærksomhed på området styrkes.

**Opgave**

For OrgEnheden ’Kontrolgruppen’ gør følgende:

1. Angiv i relationslisten (overordnet) at ’Borgerservice’ skal afsluttes d.d.
2. Angiv i relationslisten (overordnet) at ’Økonomi og Styring’ skal påbegyndes d.d.

### ****Luk afdeling****

**Storyline**

Korsbæk Kommune er som konsekvens af økonomiaftalen med Staten nødt til at spare 2% af deres samlede budget. Økonomidirektøren derfor valgt at omstrukturere forvaltningen således at der kan spares på antallet af mellemledere i Økonomiforvaltningen. Han har derfor besluttet at nedlægge Pensionsteamet i Borgerservice som selvstændig enhed, og lægge deres opgaver ind under **’Folkeregister’.** Dette vil kunne frigøre 3 årsværk idet de eksisterende medarbejdere i Pensionsteamet kan fritstilles. Dette skal iværksættes med det samme.

**Opgave**

For OrgEnheden ’Pension’ gør følgende:

1. Find UUID på Pension
2. List de OrgFunktioner som har Pensions UUID i relationslisten (tilknyttedeEnheder) og som har typen enhedsrolle (relationslisteelement: funktionstype, værdi: 02e61900-33e0-407f-a2a7-22f70221f003)
3. For hver OrgFunktion sæt virkning (til) til d.d på relationselementet tilknyttedeEnheder som har kontrolgruppens UUID.
4. OrganisationsEnheden ’Pensions’ tilstand ændres fra aktiv til inaktiv med virkning fra dags dato.

## ****Scenarier til registreringsmønstret ’Organisatorisk tilknytning’****

### ****Omplacering af Medarbejder****

**Storyline**

I Korsbæk Kommune arbejder Anita Stenbjerg i Omstillingen i Borgerservice. Et job som hun er glad for og dygtig til. Anitas chef Markus har spurgt Anita om hun ikke vil assistere Folkeregisterteamet en dag om ugen, som følge af øget arbejdspres. Det synes Anita lyder spændende og har takket ja til tilbuddet. Anita starter derfor i Folkeregisterteamet d.d.

**Opgave**

For Brugeren ’CSFALLS’ (Anita Stenbjerg) gør følgende:

1. Find UUID på OrgEnheden ’Pension’
2. Opret en OrgFunk som har typen enhedsrolle som funktionstype (UUID: 02e61900-33e0-407f-a2a7-22f70221f003) og angiv den brugervendte nøgle som ’Assistent01’
3. Angiv på Assistent01 på relationslisteelementet ’tilknyttedebrugere’ UUID på ’CSFALLS’.
4. Angiv på Assistent01 på relationslisteelementet ’tilknytteEnheder’ UUID på Orgenheden ’Folkeregister’.

### Afslutning af Medarbejder

**Storyline**

Anita har travlt med både at passe jobbet som omstillingsmedarbejder og som assistent for pensionsteamet. Efter flere henvendelser til sin tillidsrepræsentant og samtaler med sin chef Markus har Anita måtte sygemelde sig på grund af stress. Efterfølgende har Kommunaldirektøren valgt at afskedige Markus for at skabe ro og give en ny leder mulighed for at forbedre arbejdsmiljøet i Borgerservice.

**Opgave**

1. fremfind alle de orgFunktioner som Markus er tilknyttet og afslut referencen til Markus’ bruger ’MAKOJE’ fra hver af dem med virkning d.d.
2. Afslut Markus’ Person- og Brugerobjekt ved at sætte tilstand til ’ikke aktiv’ med virkning fra d.d.

## ****Scenarier til registreringsmønstret ’****Henvendelsessted’

### Tilknytte henvendelsessted

**Storyline**

Korsbæk Kommune ønsker at samle alle henvendelser som drejer sig om beskæftigelsesindsatsen i Korsbæk Kommunes jobcenter, således at borgere i Korsbæk kommune ved at det er der de skal henvende sig. Disse oplysninger vil eksempelvis fremgå af kommunens hjemmeside, samt på breve som eksempelvis vedrører uddannelses- og praktikforløb til arbejdsløse borgere i Korsbæk Kommune.

**Opgave**

1. opret en ny Orgfunktion med den brugervendte nøgle ’Henvendelse vedr. beskæftigelse’ og med funktionstypen HenvendelsesSted (UUID: 7368482a-177e-4e04-8574-f558e6f1ef45).
2. Angiv på relationselementet tilknyttedeEnheder UUID på enheden ’Jobcenter’.
3. I relationslisteelementet opgaver på ’Henvendelse vedr. beskæftigelse’ angives alle UUID’er på de respektive KLE Klasser som starter med 15.20 (19 stk):  
   1. ef0384a8-4d12-47b7-b834-17f5c56174c3
   2. 97ae950d-f1d9-4024-85f1-1ac1407292ed
   3. 356e5f68-e0af-4a80-ae13-6e1393a581ce
   4. c0349e20-630b-4831-9239-773bc42eab3b
   5. 35601dc0-ccfe-460f-a1f4-2195a92801b3
   6. fd3b5a52-78f0-450d-9863-c5b51fd02a6d
   7. d67d8fda-3129-4119-be70-218c481cf891
   8. 2d99694c-9093-422f-b6e5-a92599f02c1a
   9. 54c0f130-d684-4ac5-afd9-d6b386de9f62
   10. 9144f628-5ab7-49c7-a58d-d3a52ba79b6c
   11. c11086d8-3dd1-44c1-8339-37588f9817d2
   12. 6c89562c-9b33-4e37-8bac-58660f2af39a
   13. 5059fb7d-d7bb-4916-adb0-9ad70139a9ad
   14. dbb1b318-3c85-11e3-9ae0-0050c2490048
   15. dbb1b318-3c85-11e3-9ae1-0050c2490048
   16. dbb1b318-3c85-11e3-9ae2-0050c2490048
   17. 1343e2b1-a913-11e3-9a40-0050c2490048
   18. 2c912c3b-b360-11e4-a829-0050c2490048
   19. e3f432bb-1d99-11e6-a265-0050c2490048
4. angiv på OrgEnheden ’Korsbæk Kommune’ i relationslisteelementet tilknyttedeFunktioner UUID på ’Henvendelse vedr. beskæftigelse’.

### Ændre henvendelsessted

**Storyline**

Korsbæk kommune ønsker fremover, at kommunens borgere henvender sig direkte på Jobcentret, når henvendelsen drejer sig om job og ressourceforløb, og ikke i Borgerservice sådan som det har fungeret indtil nu.

**Opgave**

1. Find OrgFunk ’Henvendelsessted for Job og Ressourcer’.
2. Find UUID for OrgEnheden Jobcenter.
3. Ret organisationFunktionen ’Henvendelse for Job og Ressourcer’ relationslisteelement ’tilknyttedeEnheder’ således at virkning afsluttes d.d for Borgerservice’ UUID, og angiv UUID for Jobcentret med virkning fra d.d.

## ****Scenarier til registreringsmønstret ’****Udbetalende enhed’

### Tilknytte udbetalende enhed

**Storyline**

Korsbæk Kommune er i gang med at implementere KSD og det er derfor nødvendigt at oprette en udbetalende enhed som KSD kan bruge til at fremsøge den relevante udbetalende enhed med, og derigennem finde LOS-adressen på den pågældende enhed.

**Opgave**

1. Opret en OrganisationFunktion med den brugervendte nøgle ’KSD Udbetaling’ med funktionstypen ’Udbetalende Enhed’ (UUID: faf29ba2-da6d-49c4-8a2f-0739172f4227)
2. Find UUID på OrganisationEnhed ’Ydelse og Rådighed’
3. Ret ’KSD Udbetaling’ således at der i relationslisteelementet tilknyttedeEnheder fremgår ’Ydelse og Rådigheds’ UUID.
4. Opret et adresseobjekt med brugervendt nøgle ’LOS YDRÅD’ og adressetekst ’YDRÅD’.
5. Angiv i relationslisten på Enheden ’Ydelse og Rådighed’ på elementet Adresse følgende rolle-uuid (LOS): 47a33082-4687-4a68-b82f-5bf6f9d8ee13 og følgende type-uuid (Adresse) 9b33c0a0-a566-4ec0-8200-325cb1e5bb9a og angiv desuden UUID for adresseobjektet ’YDRÅD’ som ReferenceID.

## ****Scenarier til registreringsmønstret ’****It-anvendelse’

### Tilknytte en anvendelsesfunktion

**Storyline**

Korsbæk Kommune har meldt sig som pilotkommune til afprøvning af det fælleskommunale it-system KSD, som Kombit har varetaget udvikling af på vegne af kommunerne. Som en del af Korsbæks Kommunes implementering af KSD skal kommunen sikre, at der er oprettet en OrganisationFunktion ved navn ’KSD anvender’, således at det er muligt for KSD-systemet at udpege alle relevante organisatoriske enheder i Korsbæk Kommune. I Korsbæk Kommune påtænker de at følgende enheder skal anvende KSD: ’Beskæftigelsesområdet’, ’Jobcenter’ og ’Ydelse og Rådighed’.

**Opgave**

1. Opret en OrganisationFunktion med den brugervendte nøgle ’KSD Anvender’ og med funktionstypen ’SystemRolle’ (UUID: 82fcfc0f-88c4-4dc2-a30d-d091986a6112) og angiv i relationslisteelementet ’tilknyttedeItsystemer’ UUID på KSD (1bd6d5d1-7e35-4c2a-9298-200c17ed64b2).
2. Fremfind UUID’er på de tre enheder: ’Beskæftigelsesområdet’, ’Jobcenter’ og ’Ydelse og Rådighed’.
3. Ret ’KSD anvender’ således så der af releationslisteelementet tilknyttedeEnheder fremgår de tre UUID’er for ’Beskæftigelsesområdet’, ’Jobcenter’ og ’Ydelse og Rådighed’;

### Luk en anvendelsesfunktion

**Storyline**

Efter en årerække med KSD som løsning på sygedagpengeområdet vælger Korsbæk Kommune, at udfase KSD, da der i mellemtiden er kommet en ny løsning, som bedre matcher Korsbæks kommune at organisere arbejdet om håndtering af sygedagpenge på. KSD skal derfor tages ud af Korsbæk Kommunes it-portefølje og skal ikke længere være registreret i STS Organisation

**Opgave**

1. afslut virkning, med d.d på alle referencer i relationslisteelementet tilknyttedeEnheder på OrganisationFunktionen ’KSD Anvender’.
2. På OrganisationFunktionen ’KSD Anvender’ sæt tilstand til ’inaktiv’ med virkning d.d.